stanford-oval/wikipedia huggingface dataset:
Pelym (kylä)

Pelymin kaupunki 1600-luvulla.
Pelym (ven. Пелы́м) on kylä ja entinen kaupunki Sverdlovskin alueen Garin kaupunkipiirikunnassa Venäjällä. Se sijaitsee Tavdaan yhtyvän Pelymjoen suussa.
Pelym on Siperian vanhimpia venäläisasutuksia. Se perustettiin vuonna 1592 mansilaisen Pelymin ruhtinaan linnoituksen paikalle. Kaupunki asutettiin Uglitšin asukkailla, jotka Boris Godunov oli karkottanut Iivana IV:n pojan Dmitri Ivanovitšin murhan yhteydessä. Siperian reitin varrella sijainnut Pelym oli 1600-luvulla huomattava kaupan keskus. Sen menetti merkityksensä Jekaterinburgin tien korvattua Verhoturjeen suuntautuneen kulkuväylän.
1700-luvulla Pelym toimi karkotuspaikkana. Vuosina 1741–1742 siellä asui perheineen Iivana VI:n sijaishallitsijaksi nimitetty Ernst Johann von Biron. Vuonna 1742 keisarinna Elisabet karkotti sinne vuorostaan von Bironin syrjäyttämiseen osallistuneen Burkhard Christoph von Münnichin, joka asui kaupungissa vuoteen 1761 saakka.
Pelleas und Melisande

Pelleas und Melisande (op. 5) on Arnold Schönbergin orkesterille säveltämä teos, sinfoninen runo. Kyseessä oli ensimmäinen häneltä valmistunut orkesteriteos. Se valmistui helmikuussa 1903 ja sai kantaesityksensä vuonna 1905. Teos perustuu Maurice Maeterlinckin näytelmään Pelléas et Mélisande.
Pelleas und Melisande on d-mollissa. Musiikki on jatkuvaa, mutta jakautuu seuraaviin keskeisiin toisiinsa liittyviin osioihin:
Die Viertel ein wenig bewegt – zögernd
Heftig
Lebhaft
Sehr rasch
Ein wenig bewegt
Langsam
Ein wenig bewegter
Sehr langsam
Etwas bewegt
In gehender Bewegung
Breit
Kokoonpano

piccolo
3 huilua
3 oboea
englannintorvi
4 klarinettia
bassoklarinetti
3 fagottia
kontrafagotti
8 käyrätorvea
4 trumpettia
alttopasuuna
4 tenori-bassopasuunaa
tuuba
patarummut (kaksi soittajaa)
triangeli
symbaalit
tam-tam
suuri tenorirumpu
bassorumpu
kellopeli
2 harppua
viulut (I, II; 16 kumpaakin), alttoviulut (12), sellot (12) ja kontrabassot (8)
Aiheesta muualla

Allmusic.com: Pelleas und Melisande, symphonic poem, Op. 5 (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pelleas und Melisande
Käännös suomeksi
Paras käsikirjoitus draamasarjassa (Primetime Emmy)

Primetime Emmy parhaasta käsikirjoituksesta draamasarjassa on Academy of Television Arts & Sciences -järjestön vuosittain jakama palkinto Primetime Emmy -palkintogaalassa.
Sarjat, joilla useita voittoja/ehdokkuuksia

| Määrä> Voitot | Sarja> Voitot |
| --- | --- |
6: Sopranos
3: The Defenders
3: Hill Street Blues
3: L.A. Law
3: NYPD Blue
3: Mad Men
2: CBS Playhouse
2: Hallmark Hall of Fame
2: Isänmaan puolesta
2: Lou Grant
2: Playhouse 90
2: Sairaalan syke
2: thirtysomething
2: Hämärän rajamailla
2: Waltonin perhe
Ehdokkuudet
21: Sopranos
16: Hill Street Blues
15: Mad Men
12: L.A. Law
12: NYPD Blue
9: Lou Grant
9: Playhouse 90
9: Sairaalan syke
7: Teho-osasto
6: Alcoa-Goodyear Playhouse
6: CBS Playhouse
6: Hallmark Hall of Fame
6: Lost
6: Villi Pohjola
Käsikirjoittajat, joilla useita voittoja

| Määrä> Voitot | Käsikirjoittaja> Voitot |
| --- | --- |
6: Rod Serling
3: Steven Bochco
3: David Chase
3: Tom Fontana
3: David Milch
3: Reginald Rose
3: Matthew Weiner
2: Mitchell Burgess
2: Robin Green
2: David E. Kelley
2: Ernest Kinoy
2: Michael Kozoll
2: Richard Levinson
2: William Link
2: John Masius
2: Terence Winter
Painful Escape

| Painful Escape Witheria |
| --- | --- | --- |

Studioalbumin tiedot
 Julkaistu: 11. helmikuuta 2009
 Tyylilaji: thrash metal
 Kesto: 48.58
 Levy-yhtiö: Stay Heavy
Witherian muut julkaisut
| Infernal Maze 2006 | Painful Escape 2009 | Vanishing Order 2011 |
Painful Escape on suomalaisen thrash metal -yhtyeen Witherian toinen studioalbumi. Se julkaistiin vuonna 2009 levymerkillä Stay Heavy Records.
Kappaleet

Legions of Evil – 3.32
Raining Steel – 5.17
The Solitarium – 7.35
Hate Is All You Need – 4.24
Escaped in Blood – 4.21
Sphere of Death – 4.09
Tortured Spawn – 5.02
Altered Mind – 6.05
Reflections – 8.33
Kokoonpano > Yhtye

Tuberculosis – laulu
Kusmar – kitara
J. Warhead – kitara
Predator – bassokitara
Rob Diver – rummut
Kokoonpano > Tuotanto

Jukka Varmo – äänittäjä, miksaaja
Turkka Holmqvist – masteroija
Arvostelut

Imperiumi.net:
Lammaszine:
Mesta.net:
Noise.fi:
Soundi:
Aiheesta muualla

Painful Escape Discogsissa. (englanniksi)
Albumi Painful Escape Encyclopaedia Metallum -sivustolla (englanniksi)
College of Europe

Yliopiston rakennus Belgian Bruggessa.
Yliopiston Verversdijkin kampusta Bruggessa.
Yliopiston Verversdijkin kampusta Bruggessa.
Yliopiston Natolin kampuksen rakennus Puolan Varsovassa.
College of Europe (ransk. Collège d'Europe) on itsenäinen yliopisto, joka toimii Bruggessa Belgiassa ja vuodesta 1992 myös Puolan Varsovassa. College of Europe on keskittynyt Eurooppaa koskeviin jatko-opintoihin ja tutkimukseen. Sen perustivat vuonna 1949 aikansa suuret eurooppalaiset vaikuttajat Salvador De Madadiaga, Winston Churchill, Paul-Henri Spaak ja Alcide de Gasperi. Yliopiston virallisia työkieliä ovat englanti ja ranska. Vuosittain yliopistosta valmistuu maisteriksi noin 450 opiskelijaa 50 maasta. Rehtorina on vuodesta 2020 lähtien toiminut entinen Euroopan komission varapuheenjohtaja ja Euroopan unionin ulkoasioiden ja turvallisuuspolitiikan korkea edustaja Federica Mogherini.
Yliopiston suuresta arvostuksesta kertoo, että siihen viitataan usein oppilaitoksena, jonne eurooppalainen nuori poliittinen "eliitti" tulee verkostoitumaan ja opiskelemaan Euroopan integraatiota. College of Europe on myös maailman vanhin Euroopan tutkimukseen keskittyvä oppilaitos. Huomattava osa College of Europessa opiskelleista on valmistumisensa jälkeen päätynyt työskentelemään Euroopan unionin eri instituutioihin.
Yliopistossa ovat opiskelleet monet päättäjät ja vaikuttajat, kuten Suomen entinen pääministeri Alexander Stubb, Tanskan entinen pääministeri Helle Thorning-Schmidt ja Itävallan entinen ulkoministeri Ursula Plassnik.
Historia

Aloite College of Europen perustamiseksi tehtiin vuonna 1948 Haagissa Eurooppalaisen liikkeen (European Movement) ensimmäisessä kongressissa. Tavoitteena oli perustaa yliopisto, jossa korkeakouluopiskelijat joka puolelta Eurooppaa ja sen lähialueita voivat opiskella ja asua yhdessä ja valmistautua asiantuntijoiksi eurooppalaiseen yhteistyöhön ja integraatioon liittyvissä asioissa.
Yliopiston ensimmäinen kampus avattiin Bruggen kaupungissa Belgiassa Eurooppalaisen liikkeen paikallisten aktiivien Karel Verleyen ja Henrik Brugmansin aktiivisen lobbauksen tuloksena vuonna 1949.
Toinen kampus perustettiin vuonna 1992 kommunismin päättymisen jälkeen Puolan Varsovaan Natolinin kaupunginosaan. Natolinin kampus on erikoistunut erityisesti Euroopan naapurisuhteisiin sekä Keski- ja Itä-Eurooppaan liittyviin opintoihin. Sen perustivat yhdessä Euroopan komissio ja Puolan hallitus.
Opiskelijavalinta

College of Europen opiskelijavalinta on hyvin korkeatasoinen. Useimpien maiden kohdalla valinta tapahtuu kunkin valtion asettaman valitsijakomitean kautta, joka käsittelee oman maansa hakemukset ja haastattelee hakijat. Valtisijakomiteat ovat yleensä ulkoministeriöiden järjestämiä. Joidenkin maiden valitut saavat myös osittaisen tai täyden stipendin lukukausimaksuihin ja asumiskuluihin.
College of Europen lukukausimaksu on 25 000 euroa,, ja se kattaa lukukausimaksun lisäksi muun muassa asumisen ja täysihoidon, vakuutuksen ja opintomatkoja. Kaikki opiskelijat voivat halutessaan hakea osittaista tai täyttä rahoitusta eri stipendien muodossa. Jonkinlaisen stipendin saa valituista opiskelijoista keskimäärin 70 prosenttia.
Hakuaika on vuosittain loppusyksystä tammikuun alkuun. Valinnat ja hakijoiden haastattelut tapahtuvat maalis-toukokuussa.
Opiskelijavalinta > Hakukelpoisuus

Hakijoilta vaaditaan aikaisempi korkeakoulututkinto, vähintään 240 ECTS-opintopistettä. Useilla valituilla on jo aikaisempi maisteritason yliopistotutkinto, mutta se ei kuitenkaan ole välttämättömyys. Opiskelijoiksi valitaan myös kanditaustaisia hakijoita.
College of Europen kaksikielisyyden takia opiskelijoilta vaaditaan myös englannin ja ranskan kielten osaamista, joista jälkimmäistä vähintään alemmalla keskitasolla. Erityisesti Natolinin kampuksella on kuitenkin nykyään mahdollista opiskella lähes kokonaan englanniksi.
Opiskelijavalinta > Suomalaiset opiskelijat

Suomessa valitsijakomiteana toimi aikaisemmin CIMO, mutta enää Suomessa ei ole omaa valitsijakomiteaa. Suomalaiset hakijat haastattelee ja valitsee College of Europe suoraan.
Suomalaisia opiskelijoita valitaan vuosittain hyvin pieni määrä. Suomalaisille ei myöskään ole tarjolla virallista rahoitusta Suomen kautta, mutta he voivat hakea rahoitusta kaikille avoinna olevista stipendirahastoista.
Tutkinnot

College of Europe toimii periaatteella "yksi yliopisto - kaksi kampusta", eli kampuksesta riippumatta opiskelijat ovat virallisesti saman akateemisen neuvoston alaisuudessa. Kaikki tutkinnot ovat yhden vuoden mittaisia intensiivisiä maisterin tutkintoja (Master of Arts (MA) tai Master of Laws (LLM)). Ne vastaavat 66 ECTS-opintopistettä.
Tutkinnot > Bruggen kampus

College of Europen pääkampus sijaitsee keskiaikaisen Bruggen kaupungin keskustassa Belgian flaamilaisella alueella. Yliopisto on jakautunut useaan rakennukseen ympäri kaupunkia. Kampuksella opiskelee noin 300 opiskelijaa.
Bruggen kampuksen tarjoavat maisteriohjelmat ovat:
Eurooppalainen taloustiede (European Economic Studies)
Eurooppaoikeus (European Legal Studies)
Eurooppalainen valtio-oppi ja hallintotieteet (European Political and Governance Studies)
Euroopan kansainväliset suhteet ja diplomatia (European International Relations and Diplomacy Studies).
Tutkinnot > Natolinin kampus

Natolinin kampus sijaitsee noin 11 kilometriä etelään Varsovan keskustasta historiallisella Natolinin palatsialueella ja yleisöltä suljetussa luonnonpuistossa. Potockin palatsi ja kartano ovat kuninkaallisen Wilanówin palatsin  entiset metsästystilukset. Kampusalueen rakennukset omistaa Puolan valtio, ja kampuksella on säännöllisesti eri ministeriöiden konferensseja. Kampuksella opiskelee noin 120 opiskelijaa.
Natolinin kampuksen tällä hetkellä ainoa maisteriohjelma on tieteidenvälinen Eurooppa-tutkimus (European Interdisciplinary Studies), joka jakautuu neljään erikoistumisalaan:
EU globaalina toimijana (EU as a Global Actor)
EU:n naapurit ja Euroopan lähialuepolitiikka (EU neighbours and the European Neighbourhood Policy)
EU:n julkinen hallinto (EU Public Affairs and Policies)
Euroopan historia ja sivilisaatio (European History and Civilization)
Natolinin tutkinnon tieteidenvälinen lähestymistapa on suunniteltu valmistamaan opiskelijoita nykyaikaiseen työympäristöön. Ohjelman kaikille opiskelijoille ovat pakollisia laki-, taloustiede-, politiikka- ja historiaopinnot eurooppalaisesta näkökulmasta. Niistä ei kuitenkaan vaadita aikaisempaa akateemista taustaa.
Julkaisut ja tapahtumat

College of Europe julkaisee muun muassa vuosittain kirjoja, työraportteja ja akateemista lehteä Collegiumia, joka käsittelee Euroopan integraatioprosessia.
Molemmat kampukset kutsuvat säännöllisesti korkean tason vierailevia puhujia ja luennoitsijoita, muun muassa entisiä ja nykyisiä poliitikkoja, eri alojen erityisasiantuntijoita, tunnettuja akateemisia henkilöitä ja kirjailijoita. Useita merkittäviä Euroopan integraatioon liittyviä poliittisia puheita on pidetty College of Europen tiloissa, mukaan lukien Suomen entisten pääministereiden Mauno Koiviston (1992) ja Paavo Lipposen (2000) puheet.
Kampuksilla järjestetään myös vuosittain TEDx tapahtumat, ja College of Europen edustustot ovat perinteisesti menestyneet erinomaisesti Model United Nations (MUN) konferensseissa.
Vuosikurssit

Jokainen College of Europen akateeminen vuosikurssi (promotion) on nimetty jonkun tunnetun eurooppalaisen vaikuttajan tai merkkihenkilön mukaan.
Molempien kampusten avajaisseremonioissa on vuosittain ollut tunnettuja eurooppalaisia poliitikkoja vierailevina puhujina.
Aikaisempia vuosikursseja ovat olleet:
| Vuosi | Henkilö, jonka mukaan vuosikurssi on nimetty | Opiskelijamäärä | Lisätietoa |
| --- | --- | --- | --- |
| 2019–2020 | Hannah Arendt |  | Donald Tusk oli Bruggen kampuksen lukuvuoden avajaisten pääpuhuja |
| 2018–2019 | Manuel Marin | 461 |  |
| 2017–2018 | Simone Veil | 492 |  |
| 2016–2017 | John Maynard Keynes | 467 | Jean-Claude Juncker oli Bruggen kampuksen lukuvuoden avajaisten pääpuhuja. |
| 2015–2016 | Frédéric Chopin | 479 | Alexander Stubb oli Bruggen kampuksen lukuvuoden avajaisten pääpuhuja. |
| 2014–2015 | Falcone & Borsellino | 437 |  |
| 2013–2014 | Voltaire | 445 |  |
| 2012–2013 | Václav Havel | 444 | Helle Thorning-Schmidt oli Bruggen kampuksen avajaisten pääpuhuja. |
| 2011–2012 | Marie Curie | 448 | José Manuel Barroso oli Natolinin kampuksen lukuvuoden avajaisten pääpuhuja. |
| 2010–2011 | Albert Einstein | 435 | Angela Merkel oli Bruggen kampuksen lukuvuoden avajaisten pääpuhuja. |
| 2009–2010 | Charles Darwin | 402 | Thomas Hendrik Ilves oli Natolinin kampuksen lukuvuoden avajaisten pääpuhuja. |
| 2008–2009 | Marcus Aurelius | 381 |  |
| 2007–2008 | Anna Politkovskaja & Hrant Dink | 415 | David Miliband oli Bruggen kampuksen ja Carl Bildt Natolinin kampuksen lukuvuoden avajaisten pääpuhuja. |
| 2006–2007 | Nikolaus Kopernikus | 413 | Jean-Claude Juncker oli Bruggen kampuksen lukuvuoden avajaisten pääpuhuja. |
| 2005–2006 | Ludwig van Beethoven | 384 |  |
| 2004–2005 | Montesquieu | 404 | José Manuel Barroso oli Bruggen kampuksen lukuvuoden avajaisten pääpuhuja. |
| 2003–2004 | John Locke | 391 |  |
| 2002–2003 | Bertha von Suttner | 370 | Valéry Giscard d'Estaing oli Bruggen kampuksen lukuvuoden avajaisten pääpuhuja. |
| 2001–2002 | Simon Stevin | 365 | Guy Verhofstadt oli Natolinin kampuksen lukuvuoden avajaisten pääpuhuja. |
| 2000–2001 | Aristoteles | 375 | Paavo Lipponen vieraili Bruggen kampuksella vierailevana puhujana marraskuussa 2000. |
Aiheesta muualla

College of Europe (englanniksi) (ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:College_of_Europe
Käännös suomeksi
Paltaniemen kuvakirkko

| Paltaniemen kuvakirkko |
| --- | --- |
 Paltaniemen kuvakirkko
Sijainti:  Paltaniemi, Kajaani
Koordinaatit:  64°17′34″N, 027°39′39″E
Seurakunta:  Paltamon seurakunta
Rakentamisvuosi:  1726
Materiaali:  puu
Istumapaikkoja:  800
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkon kuvitusta.
Paltaniemen kuvakirkko (myös Paltamon vanha kirkko) on vuonna 1726 valmistunut puukirkko Kajaanin Paltaniemellä.
Historiaa

Koko Kainuu kuului kirkollisesti Liminkaan aina vuoteen 1559 asti. Seurakunnan nimeksi tuli Oulujärven erämaaseurakunta, jonka ensimmäinen kirkko rakennettiin Manamansaloon ja joka tuhoutui rappasodissa 1581. Emäseurakunta sai alkunsa Paltamo-nimisenä vuonna 1599, jolloin rakennettiin ensimmäinen kirkko Paltaniemelle. Tämä kirkko tuhoutui maanjäristyksen seurauksena rantatörmän vyöryssä 1626. Seuraava vuonna 1665 valmistunut kirkko poltettiin isonvihan aikaan 1716 pian Kajaanin linnan tuhoamisen jälkeen.
Nykyinen kirkko valmistui 1726. Aluksi se aiottiin rakentaa vanhan poltetun kirkon paikalle Kirkkoniemeen, mutta rantatörmän vaarallisuus huomattiin ajoissa. Kirkon rakensi 24 kirvesmiestä Johan Simonpoika Knubbin johdolla. Knubb kuului etelä-pohjalaiseen kirkonrakentajasukuun. Kirkko vihittiin käyttöön kynttilänpäivänä 1727, mutta varsinainen sisustus saatiin valmiiksi vasta 1781.
Margareta Capsian maalaama pyhää ehtoollista esittävä alttaritaulu saatiin kirkkoon 1727. Kirkolle ominaiset katto- ja holvimaalaukset on tehnyt Emanuel Granberg vuosina 1778–1781. "Lankkumaalariksi" haukuttu Pekka Qfeflander restauroi kolmea maalausta vuonna 1851, jolloin ne menettivät osan alkuperäisestä loistostaan.
Parhaiten säilynyt maalaus on pääoven yläpuolella oleva "viimeinen tuomio", jonka yläosa kuvaa taivasta ja alaosa helvetin kurjuutta. Huomattavan suuri osa maalauksen alapuolesta on kuitenkin poistettu, koska se lienee järkyttänyt seurakuntalaisia.
Vuosina 1622 ja 1685 tehdyt kirkonkellot ovat ainoat ensimmäisistä kirkoista ehjinä säilyneet esineet. Kellot olivat liian raskaat kirkon omalle tornille, joten niille jouduttiin rakentamaan oma tapuli 1768–1769.
Nykyaika

Tässä Kainuun emäseurakunnan kirkossa on istumapaikkoja noin 800. Vaikka Paltaniemen kylä kuuluukin Kajaaniin, on kirkko edelleen Paltamon seurakunnan omistuksessa. Kajaanin seurakunta vuokraa kirkkoa ja järjestää siellä jumalanpalveluksia kesäisin ja jouluna. Kirkossa ei ole sähköjä tai lämmitystä.
Aiheesta muualla

Kuvia tai muita tiedostoja aiheesta Paltaniemen kuvakirkko Wikimedia Commonsissa
Paltaniemen kuvakirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kellotapuli
Paltaniemen kirkon sankarihaudat kesällä 2015
Pintasalama

Pintasalama tarkoittaa suhteellisen kirkasta pilven valaistumista pilvisalaman yhteydessä. Se ei ole varsinainen salama tai purkaus, vaan nimi tulee siitä, että pilven pinta näyttää hohtavan iskun aikana. Ilmiö syntyy, kun pilven jääkiteet sirottavat salamakanavasta lähtenyttä valoa kuten mattapintainen lampunvarjostin. Hämähäkkisalamaa sen sijaan pidetään varsinaisena pintasalamana.
Perros-Guirec

| Perros-Guirec (Perroz-Gireg) |
| --- | --- |

 vaakuna
 Perros-Guirec
 Koordinaatit: 48°48′51″N, 3°26′32″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Lannion
Pinta-ala:  
 – Kokonaispinta-ala:  14,2 km²
Väkiluku (2017):  7 139 
 – Väestötiheys:  504 as./km²
Kunnan numero:  22168
 
 Kunnan kotisivut 
Infobox OKVirheellinen NIMI-arvo: 
Perros-Guirec (bretoniksi Perroz-Gireg) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla.
Perros-Guirec on merenrantakohde, jonka nähtävyyksiä ovat rannoilla olevat ikivanhat vaaleanpunaiset graniittilohkareet. Rantaa kutsutaankin vaaleanpunaisen graniitin rannikoksi, Côte de granit rose. Rannikolla on myös matkailijoiden suosima entinen kalastajakylä Ploumanac'h. Kunnan keskustassa oleva Saint-Jacquesin kirkko on yksi harvoista romaanisen arkkitehtuurin rakennus Bretagnessa.
Perros-Guirecin kunnan alueeseen kuuluu useita saaria. Seitsemän saaren ryhmä, Sept-Îles, muodostaa puitteet suurille lintuyhdyskunnille. Saarilla pesii muun muassa lunneja, kiisloja, myrskyliitäjiä, kajavia sekä pikkuliitäjiä. Saarille tehdään opastettuja veneretkiä Perros-Guirecistä sekä Penvénanin Port-Blancista.
Rannikon graniittilohkareita
Ploumanac'hin satama
Saint-Jacquesin kirkko
Les 7 îles
Aiheesta muualla

Kuvia tai muita tiedostoja aiheesta Perros-Guirec Wikimedia Commonsissa
Pinter

Pinter tai Pintér on muun muassa seuraavien henkilöiden sukunimi:
Ádám Pintér (s. 1988), unkarilainen jalkapalloilija
Béla Pintér (s. 1946), unkarilainen teatteriohjaaja
Friedrich Pinter (s. 1978), itävaltalainen ampumahiihtäjä
Harold Pinter (1930-2008), englantilainen näytelmäkirjailija, käsikirjoittaja, näyttelijä, teatterinjohtaja, runoilija ja poliittinen vaikuttaja, Nobelin kirjallisuuspalkinnon saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pinter”, voi hakea sivunnimihaulla, laajalla sivunnimihaulla tai tekstihaulla.
Pinteli (hevostarvike)

Pinteli käärittynä.
Pinteli on hevosen jalkaa joka puolelta suojaava kangasside, joka kääritään napakasti polven ja vuohisnivelen välille.
Niitä käytetään tarpeen mukaan myös lämmittämään ja suojaamaan siirron aikana tai hevosen levätessä. Myös yöpinteleitä voidaan käyttää. Painevaurioiden estämiseksi pinteleiden alla tulee käyttää pintelinalusia tai pintelipatjoja.
Pauli Luoma

Pauli Luoma (s. 12. heinäkuuta 1968 Turku) on suomalainen kirjailija.
Luoma debytoi runoilla vuonna 1998 Varsinais-Suomen taidetoimikunnan Reviiri-antologiassa. Hän on julkaissut kolme aforismikokoelmaa.  Hän kirjoittaa myös fragmentteja (pienoisesseitä), joita on julkaistu Voima- ja Kerberos-lehdissä ja kokoelmassa Apinahäkkiteoriat, sekä sketsejä.
Teokset

Kyynluita (aforismeja, 2004, Kesuura)
Kyynkieli (aforismeja, 2005, Kesuura)
Kyyoppi (aforismeja, 2006, Kesuura)
Apinahäkkiteoriat (pienoisesseitä, 2007, Kesuura)
Tästä huoneesta ei puutu kukaan (fragmentteja, 2016, Tampereen aforismiyhdistys ry)
Pudotteluja (fragmentteja, 2018, Tampereen aforismiyhdistys ry)
Aiheesta muualla

Pauli Luoma Aforistiblogissa
Pauli Luoman aforismeja
Pauli Luoman haastattelu
Pelästys

Pelästys on suomalaisessa kansanperinteessä oletettu alkusyy moniin sairauksiin, kuten myös keino parantaa niitä. Pelästyksellä on tarkoitettu äkillistä pelästymistä ja säikähtämistä, jolle ei välttämättä ole tiedetty luonnollista syytä. Pelästys on voinut tulla esimerkiksi unen ja valveen rajamailla tai arkielämässä.
Mahdollisesti on katsottu, että pelästynyt jotenkin herkistyy ja päästää lähiympäristöstään jonkin haltijoiden väen eli haltijoiden joukon tai näiden taikavoiman jollakin tavalla tarttumaan tai tunkeutumaan itseensä. Pelästyksen on voitu katsoa myös olevan seurausta taikavoiman tai haltijajoukon tunkeutumisesta tai takertumisesta ihmiseen.
Pelästyksessä ihmiseen tarttuva väki on yleensä peräisin sieltä, missä ihminen pelästyksen hetkellä on. Jos ihminen on esimerkiksi pelästyy ollessaan uimassa, voi häneen tarttua veden väki. Metsässä taas voi tarttua metsän väki ja kalmistossa kalman väki. Näiden väkien aiheuttamaa sairautta kutsuttaan joskus väen nimellä, tai niitä nimitetään kyseisen väen vihaksi. Esimerkiksi metsän väki sai aikaan metsän väen eli metsän vihan.
Mikäli sairauden katsottiin aiheutuneen pelästyksestä, hoitokeinona oli usein sairaan pelästyttäminen uudestaan.
Haltioituminen eli haltioihinsa tuleminen sekä kohtaus eli haltijan kohtaaminen kuvastavat myös tapoja, joilla haltijat tai heidän taikavoimansa ovat tulleet ihmisiin.
Pikku Piko (animaatiosarja)

| Pikku Piko> Little Spirou |
| --- | --- |
Kestoaika:  22 minuuttia
Alkuperämaa:  Ranska
Verkko:   TF1  MTV3
Esitetty:  2012 – 2013
Tuotantokausia:  1
Jaksoja:  78
Tuotanto
Tuotantoyhtiö(t):  Mediatoon
Aiheesta muualla
IMDb
Pikku Piko (Little Spirou) on tietokoneanimoitu lasten televisiosarja.